《闵山人逸之工琴奕丹青而卖药长安市秋日过访即席赋赠》
明代·胡应麟

短褐翩翩向暮过，居然名胜对藤萝。燕京旧识悬壶技，易水重闻击筑歌。

杏苑春光频烂漫，橘林秋事近如何。西风渐起枚生色，同步长安太液波。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。